CELEX: 32012R1259
Language: hu
Date: 2012-12-03 00:00:00
Title: A Tanács 1259/2012/EU rendelete ( 2012. december 3. ) az Európai Unió és a Mauritániai Iszlám Köztársaság közötti halászati partnerségi megállapodással előírt halászati lehetőségek és pénzügyi hozzájárulás kétéves időszakra történő megállapításáról szóló jegyzőkönyv szerinti halászati lehetőségek elosztásáról és az 1801/2006/EK rendelet módosításáról

31.12.2012   
            
            
               HU
            
            
               Az Európai Unió Hivatalos Lapja
            
            
               L 361/87
            
         A TANÁCS 1259/2012/EU RENDELETE
   (2012. december 3.)
   az Európai Unió és a Mauritániai Iszlám Köztársaság közötti halászati partnerségi megállapodással előírt halászati lehetőségek és pénzügyi hozzájárulás kétéves időszakra történő megállapításáról szóló jegyzőkönyv szerinti halászati lehetőségek elosztásáról és az 1801/2006/EK rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 43. cikke (3) bekezdésére,
   tekintettel az Európai Bizottság javaslatára,
   mivel:
   
               (1)
            
            
               A Tanács 2006. november 30-án elfogadta az Európai Közösség és a Mauritániai Iszlám Köztársaság közötti halászati partnerségi megállapodás megkötéséről szóló 1801/2006/EK rendeletet (1) (a továbbiakban: a partnerségi megállapodás).
            
         
               (2)
            
            
               A felek 2012. július 26-án parafálták a partnerségi megállapodás új jegyzőkönyvét (a továbbiakban: az új jegyzőkönyv). Az új jegyzőkönyv halászati lehetőségeket biztosít az uniós hajóknak a Mauritánia felségterületéhez vagy a halászat tekintetében joghatósága alá tartozó vizeken.
            
         
               (3)
            
            
               A Tanács 2012. december 18-án elfogadta az új jegyzőkönyv aláírásáról és ideiglenes alkalmazásáról szóló 2012/827/EU tanácsi határozatot (2).
            
         
               (4)
            
            
               Az új jegyzőkönyv alkalmazásának időszakára meg kell határozni a halászati lehetőségek tagállamok közötti elosztásának módját.
            
         
               (5)
            
            
               Amennyiben úgy tűnik, hogy az új jegyzőkönyv értelmében az Unió számára kiosztott halászati engedélyek vagy halászati lehetőségek nincsenek teljes mértékben kihasználva, a Bizottság erről – a közösségi halászhajók közösségi vizeken kívül folytatott halászati tevékenységeinek engedélyezéséről és a harmadik országok hajóinak közösségi vizekhez való hozzáféréséről szóló, 2008. szeptember 29-i 1006/2008/EK tanácsi rendelettel (3) összhangban – tájékoztatja az érintett tagállamokat. Ha a Tanács által megállapítandó határidőn belül nem érkezik válasz, azt annak megerősítéseként kell tekinteni, hogy az érintett tagállam hajói nem használják ki teljes mértékben az adott időszakban számukra rendelkezésre álló halászati lehetőségeket. Indokolt megállapítani ezt a határidőt.
            
         
               (6)
            
            
               A jelenlegi jegyzőkönyv hatálya 2012. július 31-én lejárt. Az új jegyzőkönyvet az aláírásának napjától ideiglenesen alkalmazni kell, ezért ezt a rendeletet ugyanattól a naptól kezdve kell alkalmazni,
            
         ELFOGADTA EZT A RENDELETET:
   1. cikk
   (1)   Az Európai Unió és a Mauritániai Iszlám Köztársaság közötti halászati partnerségi megállapodással előírt halászati lehetőségek és pénzügyi hozzájárulás kétéves időszakra történő megállapításáról szóló jegyzőkönyvben (a továbbiakban: a jegyzőkönyv) rögzített halászati lehetőségek, amelyek figyelembe veszik a 2008 és 2012 közötti időszakban ejtett fogásokat, a tagállamok között a következők szerint kerülnek elosztásra:
   
               a)
            
            
               1. kategória: a langusztától és a tarisznyaráktól eltérő rákfélékre halászó hajók (hajók maximális száma: 36)
               
                           Spanyolország
                        
                        
                           4 150 tonna
                        
                     
                           Olaszország
                        
                        
                           600 tonna
                        
                     
                           Portugália
                        
                        
                           250 tonna
                        
                     
         
               b)
            
            
               2. kategória: szenegáli tőkehalra halászó (fagyasztóval nem felszerelt) vonóhálós és fenékhorogsoros halászhajók (hajók maximális száma: 11)
               
                           Spanyolország
                        
                        
                           4 500 tonna
                        
                     
         
               c)
            
            
               3. kategória: a szenegáli tőkehaltól eltérő tengerfenéki fajokra nem vonóhálóval halászó halászhajók (hajók maximális száma: 9)
               
                           Spanyolország
                        
                        
                           2 500 tonna
                        
                     
         
               d)
            
            
               4. kategória: tarisznyarákra halászó hajók
               
                           Spanyolország
                        
                        
                           200 tonna
                        
                     
         
               e)
            
            
               5. kategória: kerítőhálós tonhalhalászhajók
               
                           Spanyolország
                        
                        
                           17 engedély
                        
                     
                           Franciaország
                        
                        
                           5 engedély
                        
                     
         
               f)
            
            
               6. kategória: horgászbotos tonhalhalászhajók és felszíni horogsoros hajók
               
                           Spanyolország
                        
                        
                           18 engedély
                        
                     
                           Franciaország
                        
                        
                           4 engedély
                        
                     
         
               g)
            
            
               7. kategória: fagyasztóval felszerelt nyílt tengeri vonóhálós halászhajók:
               
                           Németország
                        
                        
                           15 396 tonna
                        
                     
                           Franciaország
                        
                        
                           3 205 tonna
                        
                     
                           Lettország
                        
                        
                           66 087 tonna
                        
                     
                           Litvánia
                        
                        
                           70 658 tonna
                        
                     
                           Hollandia
                        
                        
                           76 727 tonna
                        
                     
                           Lengyelország
                        
                        
                           32 008 tonna
                        
                     
                           Egyesült Királyság
                        
                        
                           10 457 tonna
                        
                     
                           Írország
                        
                        
                           10 462 tonna
                        
                     Egy időben egyszerre legfeljebb 19 hajó tartózkodhat a mauritániai vizeken. Ha a 8. kategóriában nem használják ki teljes mértékben az engedélyeket, a 8. kategória további legfeljebb 16 negyedéves engedéllyel egészíthető ki.
               A jegyzőkönyv kétéves érvényességi ideje alatt a tagállamok a következő negyedéves engedéllyel rendelkeznek:
               
                           Németország
                        
                        
                           8
                        
                     
                           Franciaország
                        
                        
                           4
                        
                     
                           Lettország
                        
                        
                           40
                        
                     
                           Litvánia
                        
                        
                           44
                        
                     
                           Hollandia
                        
                        
                           32
                        
                     
                           Lengyelország
                        
                        
                           16
                        
                     
                           Írország
                        
                        
                           4
                        
                     
                           Egyesült Királyság
                        
                        
                           4
                        
                     A tagállamok törekednek arra, hogy tájékoztassák a Bizottságot, ha egyes engedélyeik más tagállamok részére átadhatóvá válnak.
            
         
               h)
            
            
               8. kategória: fagyasztóval nem felszerelt nyílt tengeri halászhajók
               
                           Írország
                        
                        
                           15 000 tonna
                        
                     
         Ezek a halászati lehetőségek kihasználatlanságuk esetén átcsoportosíthatók a 7. kategóriába, az említett kategóriának megfelelő elosztási kulcs szerint.
   A mauritániai vizeken legfeljebb 16 negyedéves engedély használható fel. Kihasználatlanságuk esetén az engedélyek átcsoportosíthatók a 7. kategóriába.
   Írország 16 negyedéves engedéllyel rendelkezik (amelyeket kihasználatlanságuk esetén átcsoportosíthatók a 7. kategóriába).
   Írország a jegyzőkönyv érvényességi ideje alatt minden évben legkésőbb július 1-jéig tájékoztatja a Bizottságot, ha egyes engedélyei más tagállamok részére átadhatóvá válnak.
   (2)   Az 1006/2008/EK rendelet a partnerségi megállapodás sérelme nélkül alkalmazandó.
   (3)   Ha az (1) bekezdésben említett tagállamok halászati engedély iránti kérelmei nem merítik ki a jegyzőkönyvben meghatározott halászati lehetőségeket, a Bizottság az 1006/2008/EK rendelet 10. cikkében foglalt rendelkezéseknek megfelelően figyelembe veszi bármely más tagállam halászati engedély iránti kérelmét is.
   (4)   Az a határidő, amelyen belül a tagállamoknak az 1006/2008/EK rendelet 10. cikkének (1) bekezdése szerint meg kell erősíteniük, hogy a számukra odaítélt halászati lehetőségeket nem használják ki teljes mértékben, tíz munkanap attól a naptól számítva, amikor a Bizottság tájékoztatja őket, hogy a halászati lehetőségeket nem merítették ki.
   2. cikk
   A 1801/2006/EK rendelet 2. cikke hatályát veszti.
   3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   A rendelet a jegyzőkönyv aláírásának napjától alkalmazandó.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. december 3-án.
      
         
            a Tanács részéről
         
         
            az elnök
         
         N. SYLIKIOTIS
      
   
   
      (1)  HL L 343., 2006.12.8., 1. o.
   
      (2)  Lásd e Hivatalos Lap 43. oldalát.
   
      (3)  HL L 286., 2008.10.29., 33. o.